text: [{"text_idx": "#000000", "text": "U17-menn: Greiddu si\u0301na skyldu mo\u0301ti Estlandi"}, {"text_idx": "#000001", "text": "F\u00f8royska U17-landsli\u00f0i\u00f0 hja\u0301 monnum vann i\u0301 dag tri\u00f0ja dystin i\u0301 European Open i\u0301 G\u00f8teborg. F\u00f8royar vann greitt 22-11 a\u0301 Estlandi, eftir ha\u0301lvleiksst\u00f8\u00f0una 14-5."}, {"text_idx": "#000002", "text": "Estland hev\u00f0i tapt ba\u0301\u00f0ar dystirnar i\u0301 kappingini, so talan var um ein dyst, har F\u00f8royar var grei\u00f0ur favorittur og skuldi vinna. Okkara byrja\u00f0u v\u00e6l og vo\u0301ru frammanfyri 8-3 eftir 15 minuttir. Ma\u0301lverjin, Pauli Jacobsen, to\u0301k vi\u00f0 har hann slepti i\u0301 gja\u0301r saman vi\u00f0 verjuni og sto\u0301\u00f0 sera v\u00e6l. Estar fingu bert 5 ma\u0301l i\u0301 fyrra ha\u0301lvleiki. Lei\u00f0slan gj\u00f8rdi eisini, at okkara ikki h\u00f8vdu t\u00f8rv a\u0301 at sp\u00e6la vi\u00f0 so h\u00f8gari leikfer\u00f0 og var m\u00f8guleikin at skifta meira u\u0301t og fordeila orkuna yvir li\u00f0i\u00f0, sum hevur tveir dystir a\u0301 skra\u0301nni i\u0301 morgin. Verjan sto\u0301\u00f0 eisini stinn i\u0301 seinna ha\u0301lvleiki, men vo\u0301ru okkara ikki eins avgj\u00f8rdir i\u0301 a\u0301lopinum, har bert tvey ma\u0301l komu seinastu 10 minuttirnar. Venjararnir fingu to\u0301 sp\u00e6lt no\u0301gvar leikarar inn a\u0301 li\u00f0i\u00f0, og kann hetta hava sto\u0301ran ty\u0301dning seinni i\u0301 kappingini."}, {"text_idx": "#000007", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}]